

Številka: 1100-7/2022/2

Datum: 24. 1. 2022

Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19 in 203/20 – ZIUPOPDVE) in 2. točke prvega odstavka 68. člena v povezavi s tretjim odstavkom 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK, 203/20 – ZIUPOPDVE in [3/22](http://www.uradni-list.si/1/objava.jsp?sop=2022-01-0014) – ZDeb)

**Republika Slovenija, Ministrstvo za javno upravo**, Tržaška cesta 21, 1000 Ljubljana,

objavlja prosto delovno mesto za določen čas,

**PODSEKRETAR (šifra DM: 58475) v Direktoratu za informatiko, Uradu za razvoj digitalnih rešitev, Sektorju za razvoj elektronskih storitev, za določen čas do 30. 11. 2023, oziroma do konca trajanja projekta Enotna poslovna točka (EPT), s 6-mesečnim poskusnim delom.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja),
* najmanj 6 let delovnih izkušenj,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat opravljen magisterij znanosti, doktorat znanosti oziroma zaključen specialistični študij.

Naloge delovnega mesta:

* koordinacija projekta in skrbništvo projektne dokumentacije na vsebinskem in organizacijsko tehničnem področju,
* samostojno izvajanje popisa regulacij in postopkov v okviru posameznih področij reguliranih dejavnosti in koordinacija s pristojnimi vladnimi resorji ter drugim institucijami,
* sodelovanje pri oblikovanju sistemskih rešitev in drugih najzahtevnejših gradiv v okviru projekta, s poudarkom na pregledu predpisov in pripravi konkretnih predlogov za spremembo postopkov in procesov v smeri poenostavitve poslovnega okolja,
* koordinacija in sodelovane v projektnih skupinah,
* sodelovanje pri strokovnem delu v postopkih javnega naročanja v okviru projekta,
* skrbništvo pogodb v okviru projekta,
* samostojno opravljanje drugih najzahtevnejših nalog v okviru projekta,
* opravljanje ostalih najzahtevnejših nalog po navodilu neposrednega vodje v okviru projekta.

Na navedenem delovnem mestu bo izbrani kandidat opravljal zgoraj opisane naloge (iz sistemizacije), s poudarkom na vsebinskih in tehničnih nalogah v zvezi z upravljanjem in delovanjem portala SPOT,  Slovenska poslovna točka, spot.gov.si. V zvezi s tem bo javni uslužbenec  koordiniral in sodeloval pri pripravi in objavi vsebin in storitev na državnih portalih, s katerimi upravlja Ministrstvo za javno upravo, skrbel za optimalno delovanje in uporabo teh portalov, koordiniral razvoj in usklajevanje zalednih sistemov na katerih temeljijo omenjeni portali, koordiniral različne skupine notranjih in zunanjih deležnikov. Pomagal in sodeloval bo pri EU in mednarodnih projektih v povezavi s portalom SPOT.

Prednost pri izbiri bodo imeli kandidati z izkušnjami na naslednjih področjih:

* poznavanje državnih portalov za državljane in podjetja,
* izkušnje z urednikovanjem spletnih portalov in uporabo CMS orodij,
* izkušnje z družbenimi mediji,
* Izkušnje s sodelovanjem v projektnih in delovnih skupinah,
* Izkušnje z delom s končnimi uporabniki elektronskih storitev,
* izkušnje s pripravo in izvedbo javnih naročil ter s skrbništvom pogodb z zunanjimi izvajalci.

Prijava mora biti **obvezno oddana na predpisanem obrazcu**, ki je sestavni del objave in mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* za namen postopka zaposlitve dovoljuje Ministrstvu za javno upravo pridobitev podatkov o izpolnjevanju pogojev za zasedbo delovnega mesta iz uradnih evidenc (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis, v katerem naj kandidat poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Ministrstvo za javno upravo bo opravilo izbiro kandidata po predmetni objavi in z izbranim kandidatom sklenilo delovno razmerje za določen čas do 30. 11. 2023, oziroma do konca trajanja projekta Enotna poslovna točka (EPT), s polnim delovnim časom in 6-mesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal na uradniškem delovnem mestu podsekretar brez imenovanja v naziv. Pravice oziroma obveznosti se mu določijo glede na uradniški naziv podsekretar.

Izbrani kandidat bo delo opravljal v prostorih Ministrstva za javno upravo na Tržaški cesti 21 v Ljubljani oziroma v drugih njegovih uradnih prostorih.

Zaposlitev sofinancirata Republika Slovenija in Evropska unija iz Evropskega sklada za regionalni razvoj v okviru projekta Enotna poslovna točka (EPT).

Kandidat vloži prijavo v pisni obliki (na priloženem obrazcu Vloga za zaposlitev), ki jo pošlje v zaprti ovojnici z označbo: »Za javno objavo za delovno mesto podsekretar (šifra DM 58475) v Direktoratu za informatiko, Uradu za razvoj digitalnih rešitev, Sektorju za razvoj elektronskih storitev, št. 1100-7/2022« **na naslov**: Ministrstvo za javno upravo, Sekretariat, Služba za kadrovske zadeve, Tržaška cesta 21, 1000 Ljubljana, in sicer **v roku 15 dni po objavi**. Za pisno obliko prijave se šteje tudi elektronska oblika, poslana **na elektronski naslov**: gp.mju@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

Informacije o izvedbi javne objave daje Mateja Arko Košec, tel. št. 01/478 85 65, informacije o delovnem področju pa Boris Šaletić, boris.saletic@gov.si.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Boštjan Koritnik

Minister